অস্ট্রিয়াতে মূলত [[জার্মান ভাষা|জার্মান ভাষার]] একটি পরিবর্তিত রূপ ব্যবহৃত হয়। এর নাম অস্ট্রীয় জার্মান। জার্মান ভাষায় এর নাম Schönbrunner Deutsch ("শ্যোনব্রুনার ডয়চ" অর্থাৎ রাজকীয় প্রাসাদের জার্মান)। অস্ট্রীয় জার্মান বর্তমান আদর্শ জার্মান ভাষা থেকে বেশ কিছু দিকে থেকে আলাদা। কিছু কিছু ক্ষেত্রে যে সমস্ত [[স্বরধ্বনি]] [[আদর্শ জার্মান ভাষা|আদর্শ জার্মান ভাষায়]] উচ্চারিত হয়, অস্ট্রীয় জার্মান ভাষায় সেগুলি উচ্চারিত হয় না; কিংবা সামান্য ভিন্নভাবে উচ্চারিত হয়। অস্ট্রীয় জার্মান ভাষায় নিজস্ব প্রত্যয়েরও (suffix) ব্যবহার আছে। এছাড়া বলা হয়ে থাকে যে অস্ট্রীয় জার্মান খানিকটা নাসিক্য স্বরে (nasalized) বলা হয়ে থাকে।

অস্ট্রীয় জার্মান ভাষার উপভাষাগুলিকে [[আলেমানীয় উপভাষা]] ও [[দক্ষিণ বাভারীয় উপভাষা]] - এই দুই ভাগে ভাগ করা যায়। আলেমানীয় উপভাষা দেশটির পূর্ব এক-তৃতীয়াংশে প্রচলিত ([[ফোরার্লবের্গ প্রদেশ|ফোরার্লবের্গ প্রদেশে]])। আর দক্ষিণ বাভারীয় উপভাষাগুলি দেশের বাকি অংশে ব্যবহৃত। আলেমানীয় উপভাষাগুলি [[সুইজারল্যান্ড|সুইজারল্যান্ডের]] জার্মান ও দক্ষিণ-পূর্ব জার্মানির ভাষাগুলির সাথে তুলনীয়। আর দক্ষিণ বাভারীয় উপভাষাগুলি জার্মানির বাভারিয়ার বা বায়ার্নের ভাষাগুলির সাথে তুলনীয়।

এছাড়াও অস্ট্রিয়ায় অনেকগুলি সংখ্যালঘু সম্প্রদায় নিজস্ব ভাষায় কথা বলে থাকে। এগুলির মধ্যে অন্যতম হল [[ক্রোয়েশীয় ভাষা|ক্রোয়েশীয়]], [[স্লোভেনীয় ভাষা|স্লোভেনীয়]], [[হাঙ্গেরীয় ভাষা|হাঙ্গেরীয়]], [[চেক ভাষা|চেক]], [[স্লোভাক ভাষা|স্লোভাক]] এবং [[জিপসি ভাষা|জিপসি]] ভাষাসমূহ।

ভাষা
অর্থনীতি
রাজনীতি
বোহেমীয় অরণ্য